नई दिल्ली के ग्रेटर कैलाश इलाके में रहने वाले डॉ. कृष्ण कुमार अग्रवाल भारत के जाने-माने हृदय रोग विशेषज्ञ हैं। वे पूरे देश-दुनिया में डॉ. के. के़ अग्रवाल के नाम से प्रसिद्ध हैं और इंडियन मेडिकल एसोसिएशन के राष्ट्रीय अध्यक्ष हैं। डॉ़ अग्रवाल लंबे समय से उन हृदय रोगियों की नि:शुल्क सेवा कर रहे हैं, जो अपना इलाज नहीं करा सकते। लगभग 35 साल में वे 300 रोगियों का नि:शुल्क ऑपरेशन करवा चुके हैं और करीब 1,000 रोगियों का इलाज। यानी हर वर्ष वे आठ मरीजों का ऑपरेशन करवाते हैं। समय, स्थान और परिस्थिति को देखते हुए वे ऑपरेशन वाले रोगियों को दिल्ली और गुरुग्राम के विभिन्न अस्पतालों में भर्ती करवाते हैं। ऑपरेशन में जो भी खर्च होता है, उसका इंतजाम वे 'हार्ट केयर फाउण्डेशन ऑफ इंडिया' के जरिए करते हैं। इस संस्था के बैनर तले उन्होंने दूसरे हृदय रोग विशेषज्ञों को अपने साथ जोड़ा है।